હાલ 30 જેટલી સીસીટીવી અને જીપીઆરએસ સિસ્ટમથી સજ્જ ગાડીઓ તૈયાર કરવામાં આવી છે. ગુજરાતમાં વિધાનસભા ચૂંટણીનું બ્યુગલ વાગતાની સાથે જામનગર વહીવટી તંત્ર ચૂંટણી માટે સજ્જ થઈ ગયું છે. એમાં ખાસ કરીને આ વખતે ટેક્નોલોજીના માધ્યમનો બહોળો ઉપયોગ કરવામાં આવશે. જેથી સમગ્ર ચૂંટણી પ્રક્રિયા દરમિયાન ઓનલાઇન સિસ્ટમથી 24 કલાક રાઉન્ડ ધ ક્લોક ચૂંટણી કામગીરી પર બાજ નજર રાખવામાં આવશે. જામનગરમાં સૌ પ્રથમ આ વખતે ટેક્નોલોજીના માધ્યમનો ઉપયોગ કરી ચૂંટણી પ્રક્રિયામાં ઓનલાઈન સિસ્ટમની મદદથી સીસીટીવી અને જીપીઆરએસ વડે સતત ચૂંટણી પ્રક્રિયા પર વોચ રાખવામાં આવશે.